CELEX: 31987R2619
Language: el
Date: 1987-08-28 00:00:00
Title: Κανονισμός (ΕΟΚ) αριθ. 2619/87 της Επιτροπής της 28ης Αυγούστου 1987 που καθορίζει, για την περίοδο εμπορίας 1987/88, την εκτιμώμενη παραγωγή και τη μείωση του ποσού της ενίσχυσης για τον βάμβακα

Avis juridique important

|

31987R2619

Κανονισμός (ΕΟΚ) αριθ. 2619/87 της Επιτροπής της 28ης Αυγούστου 1987 που καθορίζει, για την περίοδο εμπορίας 1987/88, την εκτιμώμενη παραγωγή και τη μείωση του ποσού της ενίσχυσης για τον βάμβακα  

Επίσημη Εφημερίδα αριθ. L 248 της 01/09/1987 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 2619/87 ΤΗΣ ΕΠΙΤΡΟΠΗΣ  της 28ης Αυγούστου 1987  που καθορίζει, για την περίοδο εμπορίας 1987/88, την εκτιμώμενη παραγωγή και τη μείωση του ποσού της ενίσχυσης για τον βάμβακα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ελλάδας, και ιδίως το πρωτόκολλο αριθ. 4 σχετικά με τον βάμβακα, όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως από το συνημμένο πρωτόκολλο αριθ. 14,  τον κανονισμό (ΕΟΚ) αριθ. 2169/81 του Συμβουλίου περί καθορισμού των γενικών κανόνων του καθεστώτος ενίσχυσης του βάμβακος (1), όπως τροποποιήθηκε τελευταία από τον κανονισμό (ΕΟΚ) αριθ. 2276/87 (2), και ιδίως το άρθρο 11,  Εκτιμώντας:  ότι το άρθρο 8 του κανονισμού (ΕΟΚ) αριθ. 2169/81 προβλέπει ότι η εκτιμώμενη παραγωγή βάμβακος πρέπει να καθορίζεται στην αρχή κάθε περιόδου εμπορίας· ότι είναι σκόπιμο να καθοριστεί, για την περίοδο εμπορίας 1987/88, η εκτιμώμενη παραγωγή βάσει των διαθέσιμων στοιχείων ως ακολούθως· ότι, κατ' εφαρμογή των διατάξεων του άρθρου 7 παράγραφος 2 του κανονισμού (ΕΟΚ) αριθ. 2169/81 και λαμβανομένης υπόψη της μεγίστης εγγυημένης ποσότητας που καθορίζεται για την ίδια περίοδο εμπορίας από τον κανονισμό (ΕΟΚ) αριθ. 1966/87 του Συμβουλίου για τον καθορισμό, για την περίοδο εμπορίας 1987/88, της τιμής στόχου για το μη εκκοκκισμένο βαμβάκι και της μέγιστης εγγυημένης ποσότητας βαμβακιού (3), πρέπει να καθοριστεί η μείωση του ποσού της ενίσχυσης για τον βάμβακα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1987/88 η εκτιμώμενη παραγωγή βάμβακος που αναφέρεται στο άρθρο 8 (ΕΟΚ) αριθ. 2169/81 καθορίζεται σε 828 850 τόνους.  Άρθρο 2  Για την περίοδο εμπορίας 1987/88 η μείωση με την οποία πολλαπλασιάζεται το ποσό της ενίσχυσης για τον βάμβακα που αναφέρεται στο άρθρο 7 παράγραφος 2 του κανονισμού (ΕΟΚ) αριθ. 2169/81 καθορίζεται σε 5,761 ECU ανά 100 χιλιόγραμμα.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Αυγούστου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 211 της 31. 7. 1981, σ. 2.  (2) ΕΕ αριθ. L 209 της 31. 7. 1987, σ. 5.  (3) ΕΕ αριθ. L 184 της 3. 7. 1987, σ. 18.